Raaadiosageduse järgi oma nime saanud lühiõudukas kerkis minu huviorbiiti esmakordselt pärast Trashi arvustuse lugemist ja pikemalt mõtlemata vaatasin väidetavalt survival horror mängu meenutava lühifilmi ära ja pettuma ei pidanud mitte üks raas. Umbes 40 minuti sisse mahutati ära kõik heaks horroriks vajalik. On olemas tegelane, tema probleemid, nende eest põgenemine, saladuslik raadiokutsung, uudishimu võit hirmu üle, millegi hirmsa avastus ja lõppfaas, mis määrab sagedusel 1200 kuuldava appikutse tegeliku saatuslikkuse, kui keegi sellele vastama peaks. Mis puutub survival horrorisse, siis anti tumeda atmosfääri ja aina mõjuvamaks muutuva pinge kaudu näiteks Silent Hilli-le või algsetele Resident Evil-itele omane uuriva õuduse omadused ausalt öeldes suurepäraselt edasi.